**Humakin kulttuurituotannon monimuotototeutuksen valintakoe kevät 2018**

**Valintakoe**

Voidakseen tulla valituksi hakijan on suoritettava valintakoe. Valintakoe toteutetaan kaksivaiheisena, jonka avulla selvitetään hakijan soveltuvuutta kulttuurituotannon alalle, motivaatiota, itseohjautuvuutta ja oppimisvalmiuksia niin korkeakoulu- kuin verkko-opintoihin. Valintakoe edellyttää tietokonetta, internetyhteyttä, mikrofonillista headsettiä ja web-kameraa.

Hakija tekee valintakokeen verkossa, ja saa hyväksytystä suorituksesta 3 op avoimen AMK:n suorituksena. Hakijasta tulee Humakin avoimen ammattikorkeakoulun opiskelija valintakokeen ajaksi. Tätä varten **hakijan** **tulee täyttää henkilötietolomake yhteishakuaikana (14.3.-28.3. kello 15.00)** <https://elomake.humak.fi/lomakkeet/167/lomake.html>. Huomaa, että saadakseen suorituksen, hakijan on suoritettava molemmat valintakokeen vaiheet hyväksytysti. Mikäli hakija tulee valituksi, opintopisteet hyväksiluetaan opintojaksolle Kulttuurituotannon perusteet 10 op, jolloin syksyllä 2018 opintojakson suorituksen laajuus valintakokeissa sisään valituilla on 7 op. Mikäli valittujen joukossa on sellaisia, jotka jo tehneet Kulttuurituotannon perusteet 10 op jo aiemmin, hyväksiluetaan heillä valintakoeverkkokurssin suoritus vapaasti valittaviin opintoihin 3 op. Valintakokeen suorittaminen on maksutonta.

Valintakokeen **ensimmäinen vaihe** on "Kulttuurituotannon perusteet 3 op -verkkokurssi 3 op" ([moodle.humak.fi/course/view.php?id=2329](https://moodle.humak.fi/course/view.php?id=2329)), joka avautuu hakijoille 29.3.2018 klo 12.00. Verkkokurssiin liittyvät tehtävät on suoritettava 25.4.2018 klo 23.55 mennessä.  Verkkokurssi suoritetaan Humakin verkko-oppimisympäristö Moodleroomsissa.

Valintakokeen **toinen vaihe** on haastattelu, joka toteutetaan videoneuvotteluna. Ohjeet ajanvaraukseen löytyvät verkkokurssilta. Haastattelut järjestetään ajalla 23.-25.5.2018.

Valintakoetulos on voimassa kyseisen haun ajan. Kaikki hakijat voivat osallistua valintakokeen molempiin vaiheisiin.

**Valintakokeen pisteytys**

Valintakoe pisteytetään asteikolla 0-100 p. Hakijan on saatava valintakokeesta vähintään 50 pistettä voidakseen tulla valituksi. Valintakoe koostuu kahdesta vaiheesta, joiden molempien tulee olla hyväksytysti suoritettu (vähintään puolet molempien vaiheiden enimmäispistemäärästä). Mikäli hakija ei palauta valintakokeen ensimmäisen vaiheen tehtäviä määräaikaan mennessä annettujen ohjeiden mukaisesti tai mikäli hakija ei osallistu valintakokeen toiseen vaiheeseen, arvioidaan suoritus hylätyksi ja tällöin koko valintakoetulos on hylätty eikä hakija voi tulla valituksi.

**Opintosuoritus**

Hyväksytystä suorituksesta saat 3 op avoimen AMK:n suorituksena, joka on osa Kulttuurituotannon perusteet 10 op -opintojaksoa. Opintorekisteriote lähetetään ilmoittamaasi sähköpostiosoitteeseen 28.6.2018 mennessä.

**Valinnan tulokset**

Valinnan tulokset ilmoitetaan hakijoille ja avoimen AMK:n suoritusmerkinnät tulevat opintorekisteriin viimeistään 28.6.2018. Opintorekisteriote lähetetään ilmoittamaasi sähköpostiosoitteeseen 28.6.2018 mennessä.

**Hakukelpoisuusvaatimukset**

Pohjakoulutusvaatimuksena on [yleinen hakukelpoisuus ammattikorkeakouluopintoihin](https://opintopolku.fi/wp/ammattikorkeakoulu/kuka-voi-hakea-ammattikorkeakouluun/). Voidakseen tulla valituksi, hakijan tulee olla hakukelpoinen ja valintakokeen molemmat osiot hyväksytysti suorittuna. Jos hakijan hakukelpoisuus ei täyty pohjakoulutuksen osalta, niin hakija voi hakea harkinnanvaraisessa valinnassa.

**Tunnukset Moodleroomsiin**

Verkkokurssin suorittamiseen tarvittavat tunnukset lähetetään hakijan hakulomakkeella ilmoittamaan sähköpostiosoitteeseen 28.3. klo 15.00 - 29.3. klo 12.00 välisenä aikana. Verkkokurssin avauduttua hakija voi alkaa suorittamaan sitä oman aikataulunsa mukaan. Deadline kurssin suoritukselle on ke 25.4.2018 klo 23.55. Hakijan on varmistettava, että hän ilmoittaa Opintopolussa toimivan sähköpostiosoitteen. Mikäli roskapostikansion tarkistamisesta huolimatta tunnuksia ei määräaikaan mennessä ole saapunut, hakija voi olla yhteydessä kutuvalintakoe@humak.fi -osoitteeseen.